ธปท.เผยทุนสำรองเพิ่ม1.85หมื่นล้านบาท
ทุนสำรองล่าสุดเพิ่มขึ้น 1.85 หมื่นล้านบาท สูงต่อเนื่อง คาดเพิ่มเพราะธปท.ยังจำเป็นต้องเข้าซื้อตราต่างประเทศสะสม เพื่อพยุงไม่ให้บาทแข็งค่าจนกระทบความสามารถแข่งขันภาคธุรกิจ
9 ก.ค. 2553

ทุนสำรองล่าสุดเพิ่มขึ้น 1.85 หมื่นล้านบาท สูงต่อเนื่อง คาดเพิ่มเพราะธปท.ยังจำเป็นต้องเข้าซื้อตราต่างประเทศสะสม เพื่อพยุงไม่ให้บาทแข็งค่าจนกระทบความสามารถแข่งขันภาคธุรกิจ
ธนาคารแห่งประเทศไทย(ธปท.) รายงานทุนสำรองระหว่างประเทศ ณ วันที่ 2 ก.ค.ที่ผ่านมาเพิ่มขึ้น 700 ล้านเหรียญสหรัฐ จากระดับ 1.471 แสนล้านเหรียญสหรัฐ เพิ่มเป็น 1.478 แสนล้านเหรียญสหรัฐ หรือถ้าคิดเป็นมูลค่าเงินบาทเพิ่มขึ้น 1.85 หมื่นล้านบาท จากระดับ 4.7680 ล้านล้านบาท เพิ่มเป็น 4.7865 ล้านล้านบาท ขณะที่ฐานะสัญญาซื้อขายเงินตราต่างประเทศแลกกับเงินบาทล่วงหน้า(Forward) ลดลง 200 ล้านเหรียญสหรัฐ จาก 1.22 หมื่นล้านเหรียญสหรัฐ ลดเหลือ 1.2 หมื่นล้านเหรียญสหรัฐ
ทั้งนี้ คาดว่าทุนสำรองที่เพิ่มขึ้นต่อเนื่อง มีสาเหตุจากธปท.เข้าซื้อเงินตราต่างประเทศเข้าเก็บในทุนสำรอง เพื่อดูแลค่าเงินบาทให้เคลื่อนไหว ในทิศทางเดียวกับสกุลเงินในภูมิภาค ไม่ให้แข็งค่ามากว่าประเทศอื่น จะได้รักษาระดับความสามารถในการแข็งขัน ไม่ให้เสียเปรียบประเทศเพื่อนบ้าน เพราะสินค้าราคาแพงกว่าเพราะค่าเงินบาทแข็งค่าขึ้น
ด้านฐานเงินหรือปริมาณเงินสดหมุนเวียนในมือประชาชนและเงินฝากในระบบสถาบันการเงินอยู่ที่ระดับ 1.0679 ล้านล้านบาท เพิ่มขึ้น 2.18 หมื่นล้านบาท จากสัปดาห์ก่อนหน้าที่ระดับ 1.0461 ล้านล้านบาท สะท้อนภาวะความต้องการใช้จ่ายเพิ่มขึ้น ตามภาวะเศรษฐกิจที่เริ่มมาปรับดีขึ้น